OzLabs/hebrew-wiki-articles huggingface dataset:
תרפיה מבוססת מנטליזציה

תרפיה מבוססת מנטליזציה או MBT (ראשי תיבות של: Mentalization-Based Treatment) היא שיטה אינטגרטיבית בפסיכותרפיה העושה שימוש באיגוד אספקטים של פסיכודינמיקה, קוגניציה התנהגותית, פסיכולוגיה מערכתית ופסיכולוגיה אקולוגית , המכונה מנטליזציה. MBT פותחה ונוסחה על ידי פיטר פונגי ואנתוני בייטמן עבור אנשים הסובלים מהפרעת אישיות גבולית (BPD). חלק מהאנשים הללו מאובחנים עם היקשרות לא-מאורגנת ולא פיתחו קיבולת משמעותית של מנטליזציה. פונגי ובייטמן הגדירו "מנטליזציה" כתהליך שבו אנו במישרין ובעקיפין מפרשים פעולות שלנו ושל אחרים כמשמעותיות על בסיס מצבים מנטליים רצויים. מטרת הטיפול היא שמטופלים עם BPD יגדילו את הקיבולת המנטליסטית, אשר אמורה לשפר את ויסות האפקט, ובכך להפחית את הנטייה להתאבדות או פגיעה עצמית, יחד עם חיזוק יכולת התקשור הבין-אישית.

לאחר פיתוח MBT, צמחו מגוון שיטות מבוססות מנטליזציה אך מיועדות לטיפול בילדים (MBT-C), במשפחות (MBT-F)<ref>Asen, E and Fonagy, P (2012) in: Handbook of Mentalizing in Mental Health Practice. Eds: Bateman, AW and Fonagy, P. American Psychiatric Publishing inc. Washington DC, 2012.</ref>, במתבגרים (MBT-A), ובנערים עם ריבוי תסמינים, AMBIT (Adaptive mentalization-based integrative treatment) מפותחת בעיקר על ידי קבוצות הקשורות למרכז אנה פרויד לילדים ולמשפחות<ref>Midgley and Vrouva, 2012.</ref>.

יש להבדיל בין MBT ל-MBSR (טיפול הפחתת לחץ מבוסס מיינדפולנס) שפותח על ידי ג'ון קבט-זין, שכן אין כל קשר בין השיטות.

== מטרות ומיקוד ==
המטרות העיקריות של MBT הן:
* שיפור בשליטה הביהביוריסטית
* שיפור בוויסות ה"אפקט"
* יצירת קשרים אינטימיים ומזינים יותר
* שיפור היכולת לפעולה אקטיבית להשגת המטרות האישיות בחיים

השגת מטרות אלו מתקבלת, על פי השיטה, על ידי הגדלת קיבולת המנטליזציה של הפציינט כדי לייצב את המודעות העצמית והגדלת היציבות ברגשות וביחסים הבין-אישיים<ref></ref>.

הטיפול מתמקד בהגדלת (או בהשבת) המנטליזציה עצמה בניגוד לניסיון הגדלת הבהירות המחשבתית. הטיפול בוחן את המצב העכשווי "הרגע הזה", ועם התייחסות לאירועים בעבר רק בהקשר של ההשפעה שלהם על ההווה. ממדים אחרים של הטיפול הם שימוש בסקרנות ושותפות עם המטופל בניגוד לשיטות בהם המטפל הוא בתפקיד ה"מומחה", תוך ניטור ורגולציה של עוררות גרשית וזהוי הפוקוס של האפקט. MBT, בניגוד לשיטות טיפול פסיכולוגיות אחרות, MBT מעודד בחינה של קשר מטפל-מטופל.

== מכניקה של שינוי ==
"היקשרות בטוחה" על בסיס הקשר עם המטפל, מספקת קונטקסט יחסי בו המטופל יכול בבטחה לחקור את מחשבותיהם של אחרים. פונגי ובייטמן הציעו ש-MBT נותן למטופל חוויות "מוכיחות" המעוררות רגשות של ביטחון אפיסטמי בין-אישי. נראה שגידול בביטחון האפיסטמי, יחד עם מיקוד חוזר ונשנה על מנטליזציה בטיפול, מביא לשינוי על ידי כך שהוא משאיר את המטופלים פתוחים יותר ללמידה מחוץ לגבולות התרפיה, ביחסים הבין-אישיים של חיי היומיום.

== לקריאה נוספת ==

== הערות שוליים ==

קטגוריה:פסיכותרפיה
פילמור אודיטוריום

פילמור אודיטוריום (באנגלית: The Fillmore Auditorium או The Fillmore) היה אולם הופעות בסן פרנסיסקו. בין השנים 1954 ל-1966 הופעל על ידי צ'ארלס סאליבן ובין השנים 1966–1968 על ידי בילי גרהאם. על שמו של הפילמור הקים גרהם את אולם הפילמור איסט בניו יורק ואולם הופעות מרכזי יותר בסן פרנסיסקו, פילמור וסט. בניין האודיטוריום ממוקם בפינת שדרות גירי ורחוב פילמור () ברובע פילמור בסן פרנסיסקו.

== היסטוריה ==
המבנה הוקם ב-1912 כאקדמיה למחול, Majestic Hall and Academy of Dancing. ב-1936 השתכן בו מועדון הריקודים "אמבסדור" (Ambassador Dance Hall) ובין 1939 ל-1952 פעלה במקום זירת החלקה על גלגיליות. ב-1954 רכש צ'ארלס סאליבן, אפרו-אמריקאי מקורב למאפיה, את המקום ושינה את שמו לפילמור אודיטוריום והפעיל בו ערבי ריקודים. במקום הופיעו כלהקות לריקודים הביג בנדס של ליונל המפטון, דיוק אלינגטון, ג'יימס בראון, הטמפטיישנס ועוד לקהל אפרו-אמריקאי. גרהאם שכר מדי פעם את המקום מסאליבן עבור העלאת מופעי רוק.

בדצמבר 1965 רכש בילי גרהאם את המקום והחל להעלות בו הופעות רוק ובפרט היה מרכז למוזיקה פסיכדלית. בין היתר הופיעו במקום הגרייטפול דד (51 הופעות), ג'פרסון איירפליין, Quicksilver Messenger Service, הדלתות, The Jimi Hendrix Experience, הבירדס, ג'ניס ג'ופלין ו- Big Brother and the Holding Company, סנטנה, פרנק זאפה, The Who, פינק פלויד וקרים. נוסף על רוק, העלה גרהם במקום הופעות ג'אז, מוזיקת נשמה ובלוז משל בי. בי. קינג, מיילס דייוויס, צ'ארלס לויד, אריתה פרנקלין, אוטיס רדינג והקראות שירה (למשל של אלן גינסברג).

לקראת הופעה של הוולווט אנדרגראונד וניקו ב-27 במאי 1966, עיצב דני ויליאמס (Danny Williams), מעצב התאורה של הלהקה, סט למופע אורות על הבמה. בכך יצר למעשה את התקן לעיצב תאורה במופעי רוק. הפילמור הזמין אותו לעצב את מערכת התאורה הקבועה שלו, ולהוסיף חידושים ששינו את התחום.

ב-1968, בשל התדרדרות השכונה, העביר גרהאם את פעילותו בסן פרנסיסקו לפילמור וסט. במקום נפתח לתקופה קצרה מועדון בשם The New Old Fillmore, שנסגר ב-1970. בשנות השמונים פעל במקום מועדון פאנק בשם The Elite Club.

== בתרבות ==
המקום תועד ביצירתו של האנטר ס. תומפסון, "פחד ותיעוב בלאס וגאס".

== קישורים חיצוניים ==

* [https://web.archive.org/web/20200206020012/https://thefillmore.com/ אתר הזיכרון הרשמי]
* [https://rockandrollroadmap.com/places/where-they-played/san-francisco-area-venues/the-fillmore-auditorium/ הפילמור באתר Rock & Roll Roadmap]
* גיל מטוס, [https://castbox.fm/episode/50-שנה-ל-Fillmore-East-id1408798-id91157564 ספיישל של חצות - 50 שנה ל-Fillmore East on]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אולמות קונצרטים
קטגוריה:סן פרנסיסקו: תרבות
קטגוריה:סן פרנסיסקו: מבנים
קטגוריה:רוק אנד רול
עכביש המשפך של סידני

עכביש המשפך של סידני (שם מדעי: Atrax robustus) הוא מין עכביש ארסי אנדמי לאוסטרליה, אשר מצוי בדר"כ בחלקה הדרום מזרחי של היבשת בסביבות העיר סידני (ומכאן שמו). נשיכתו מסוכנת מאוד לפרימטים ומצריכה טיפול רפואי הכולל נוגדנים לארס. נחשב ביחד עם העכביש הנודד הברזילאי לאחד משני מיני העכבישים המסוכנים בעולם.

העכביש שייך למשפחת עכבישי המשפך האוסטרליים - משפחה המונה 35 מינים, כולם תוקפנים באופיים - וכלול כאחד משישה מיני עכבישים במשפחה בעלי ארס קטלני. למרות הימצאותם של עכבישים גדולים יותר בעלי כמות ארס גדולה יותר במשפחה (משפכן העצים הצפוני - Hadronyche formidabilis ) ולפיכך גם ארסיים יותר, עכביש המשפך של סידני נחשב למסוכן שבהם בעיקר בשל הימצאותו באזורים מאוכלסים בצפיפות והרגלי הזכרים (הנושאים ארס חזק יותר משל הנקבות) המאופיינים בנדידה למטרת הזדווגות - דבר התורם למפגשים תכופים עם בני אדם.

עכביש זה דומה לטרנטולה במראה אך קטן בהרבה, באורך 1–5 סנטימטרים ומוטת הרגליים היא 5–7 סנטימטרים. צבעו כחול-כהה, שזוף-כהה או שחור, כשהראש והחזה בגוון בהיר והוא חסר שיער. העכביש בעל מצבטים מזריקי ארס גדולים ביותר ביחס לעכביש. לעכביש שני בחנינים קטנים בקצה בטנו, מהם הוא מפיק את הקורים.

כפי ששמו מרמז, תפוצת העכביש היא בקרבת העיר סידני שבניו סאות' ויילס ולעיתים יימצא גם בויקטוריה או באוסטרליה הדרומית. תחום מחייתו היא באזורים חמימים מתחת לסלעים, גזעים או לצמחייה לחה והוא מתרחק מאזורי מדבר.

העכביש מצוי במחילה, בה הוא טווה קורים דמויי-"משפך" (ומכאן שמו) ואורב לטרף של חרקים, עכבישים אחרים ואף רבי רגליים או לטאות קטנות.

== ארס ==
הזכרים קטנים מעט בגודל גופם מהנקבות, אך בניגוד לרוב מיני העכבישים, גדולים מהן במוטת הרגליים ובעלי ארס חזק יותר. הארס מכיל כמות גדולה של רעלנים כמו רובוסטוקסין, שהוא פוליפפטיד קטלני בעל רעליות עצבית. השפעתו של רעלן זה גורמת לפתיחת תעלת יונים בתאי עצבים וגורמת לכאב עז. זאת בנוסף על מצבטיו הגדולים של העכביש, אשר יכולים להיתפס בעור או אף בכפפות ולא להתנתק ללא פעולה של הקורבן.

רעלן נוסף הנמצא בארס הוא אטרקוטוקסין. בנוסף הארס מכיל רעל עצבים כמו נוירוטוקסין אשר גורם לדחף עצבי בתאים ומערכת העצבים. כתוצאה מכך נחסם שחרור האצטילכולין בסינפסות של עצבים ושרירים, מה שגורם לשיתוק ומוות.

עד שנת 1981 אירעו מספר מקרי מוות כתוצאה מנשיכה של העכביש ומקרים רבים של נשיכות שהסתיימו בנזקים בריאותיים חמורים. בחלק מהמקרים המאומתים, אירעו מקרי המוות כרבע שעה בלבד לאחר הנשיכה. עם זאת החל משנת 1981, נמצא נוגדן לארס, הפועל מהר וביעילות, ומאז לא נרשמו מקרי מוות נוספים.

למרות השפעתו הקטלנית של הארס על בני אדם וקופים, הוכח שאין לו כמעט שום השפעה על כלבים, חתולים ויונקים רבים אחרים.

==קישורים חיצוניים==

קטגוריה:בעלי חיים שתוארו ב-1877
קטגוריה:טקסונים שתוארו בידי אוקטביוס פיקארד-קיימברידג'
קטגוריה:עכבישי משפך אוסטרליים
יחסי לבנון–שווייץ

יחסי לבנון–שווייץ הם היחסים הדיפלומטיים הרשמיים שבין הרפובליקה הלבנונית לבין הקונפדרציה השווייצרית.

== היסטוריה ==
בין הרפובליקה הלבנונית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הרפובליקה הלבנונית לבין הקונפדרציה השווייצרית הם יחסים דיפלומטיים חמים וידידותיים בעקבות העובדה שלבנון מהווה שותפת סחר חשובה של שווייץ במזרח התיכון.

המדינה של "לבנון הגדולה" נוצרה בשנת 1920 תחת השליטה של המנדט הצרפתי. לבנון הגדולה זכתה בעצמאות באופן מלא מצרפת בשנת 1943. שווייץ פתחה קונסוליה בביירות בשנת 1934. הקונסוליה השווייצרית במקום הפכה לצירות בשנת 1949 ובהמשך שודרג מעמדה לשגרירות. מאז 1948 מעניקה שווייץ סיוע לקורבנות אלימות באזור דרך הצלב האדום והאומות המאוחדות.

במהלך מלחמת האזרחים של לבנון שנערכה כשבע שנים (1988–1995) נשארה סגורה השגרירות השווייצרית במדינה. לפני מלחמת האזרחים, שווייץ הציעה שירותים רבים לממשל הלבנוני ותמכה בוועידות של דיאלוג לאומי. שווייץ הצליחה להוציא לפועל שתי ועידות כאשר אחת התקיימה ב-1983 בז'נבה ואחת התקיימה ב-1984 בלוזאן.

שווייץ משתפת פעולה עם לבנון ונותנת לאזרחיה סיוע הומניטרי.

== שווייצרים בלבנון ==
בסוף שנת 2015 התגוררו בלבנון, על פי הלשכה השווייצרית המרכזית לסטטיסטיקה, אלף ארבע מאות ותשעה עשר אזרחים שווייצרים.

== נציגויות דיפלומטיות ==
* שווייץ מיוצגת בלבנון בדרג השגרירות באמצעות שגרירות רשמית שהיא מחזיקה בביירות, בירת המדינה.
* לבנון מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/lebanon/switzerland-lebanon.html Bilateral relations Switzerland–Lebanon], אתר משרד החוץ של שווייץ

== הערות שוליים ==
מיהאי טוט

מיהאי טוט (בהונגרית: Tóth Mihály; נולד ב-14 בספטמבר 1926 בבזדאן שביוגוסלביה – 7 במרץ 1990 בבודפשט, הונגריה) היה כדורגלן הונגרי, ששיחק בשנות ה-50 ובתחילת שנות ה-60 של המאה ה-20 בעמדת החלוץ. היה חלק מ"נבחרת הזהב" של הונגריה של שנות ה-50.

בין השנים 1949–1957 שיחק שישה משחקים וכבש שער אחד עבור נבחרת הונגריה, שער שהגיעה בניצחון 1–7 על אנגליה בבודפשט. אחיו הקטן, יוזף טוט, היה גם כן לכדורגלן והם שיתפו פעולה במונדיאל 1954. הוא שיחק ברבע הגמר נגד ברזיל ובגמר נגד גרמניה המערבית.

==תארים==
;אויפשט
* אליפות הונגריה: 1959/60
;נבחרת הונגריה
* סגנית גביע העולם: 1954

==קישורים חיצוניים==

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:כדורגלני נבחרת הונגריה
קטגוריה:כדורגלני מונדיאל 1954
קטגוריה:הונגרים שנולדו ב-1926
קטגוריה:הונגרים שנפטרו ב-1990
גרג פנס

גרגורי ג'וזף פנס (באנגלית: Gregory Joseph Pence; נולד ב-14 בנובמבר 1956) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השישי של מדינת אינדיאנה מאז ינואר 2019. הוא אחיו הבכור של סגן נשיא ארצות הברית לשעבר מייק פנס.

== ביוגרפיה ==
פנס נולד בקולומבוס שבאינדיאנה ב-14 בנובמבר 1956. הוא הבכור מבין ששת ילדיהם של ננסי ואד פנס. לדברי אמו, עוד בצעירותם רכבו פנס ושלושת אחיו על עגלות במצעד בחירות במהלך הבחירות לנשיאות ארצות הברית 1964 כאות תמיכה בבארי גולדווטר, מועמד המפלגה הרפובליקנית. ב-1983 קיבל פנס תואר ראשון בתאולוגיה ותואר שני במנהל עסקים מאוניברסיטת לויולה בשיקגו. שנים קודם לכן, ב-1979, התגייס לחיל הנחתים של ארצות הברית ושירת שם במשך חמש וחצי שנים. ב-1983 הגדוד שלו הוצב בביירות שבלבנון, אך הוא הוחזר לארצות הברית זמן קצר אחרי הפיגועים בבסיסי הכוח הרב-לאומי בביירות.

לאחר שהשתחרר מחיל הנחתים, הצטרף פנס לחברת הנפט "קייל ברוס" ב-1988, זמן לא רב אחרי מות אביו, וכיהן כנשיא החברה בשנים 1998–2004. לאחר עזיבתו, החברה הגישה בקשה לצ'פטר 11 ופשטה את הרגל. באמצעות החברה ניהל גם רשת של תחנות דלק וחנויות נוחות. על פי דיווחים בעיתונות האמריקאית, עסקי הדלק הכושלים של משפחת פנס עלו 20 מיליון דולר אמריקני למשלמי המיסים.

פנס היה מנהל הכספים של מטה הבחירות של לוק מסר, חבר בית הנבחרים של ארצות הברית, שהתמודד בבחירות לסנאט האמריקאי ב-2018. באוקטובר 2017 השיק פנס מסע בחירות משלו לתפקיד אותו מסר עזב, וב-8 במאי 2018 זכה פנס במועמדות הרפובליקנית לייצוג מחוז הקונגרס השישי של אינדיאנה בבית הנבחרים. בבחירות הכלליות ניצב פנס מול ג'נין לייק, מועמדת המפלגה הדמוקרטית, וגבר עליה ביום הבחירות הכלליות בפער של כ-30%. הוא הושבע לתפקידו בראשית ינואר 2019, יום כינוס הקונגרס ה-116 של ארצות הברית.

דניס הייתה ציר מטעם מדינת אינדיאנה בכינוס הוועדה הרפובליקנית הלאומית ב-2016 והצביע בעד דונלד טראמפ ועמיתו למירוץ מייק פנס כמועמדי המפלגה לנשיאות ארצות הברית ולתפקיד סגן הנשיא, בהתאמה. פנס ומשפחתו נכחו בהשבעתו של דונלד טראמפ לנשיאות, כשהם יושבים שורות אחדות מאחורי הנשיא הנבחר. בתם הבכורה, ניקול, הייתה מנחת טלוויזיה באינדיאנפוליס ובנם ג'ון עבד במטה הבחירות של הנשיא טראמפ לקראת הבחירות לנשיאות ארצות הברית 2020 החל מפברואר 2018.

ב-9 בינואר 2024 הודיע פנס, בפוסט שפרסם בטוויטר, על פרישתו מהפוליטיקה ועל אי-התמודדותו בבחירות 2024.

== קישורים חיצוניים ==

* 
* 

* 

== הערות שוליים ==

קטגוריה:אנשי עסקים אמריקאים
קטגוריה:בוגרי אוניברסיטת לויולה שיקגו
קטגוריה:חברי בית הנבחרים של ארצות הברית מאינדיאנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
גרג פנס
קטגוריה:אמריקאים שנולדו ב-1956
סודות משפחה

סודות משפחה הוא סרט ישראלי משנת 1998, הסרט מבוסס על הנובלה מאת יהודית קציר "שלפשטונדה".

==עלילה==
עלילת הסרט מתמקדת בסיפור האהבה יוצא הדופן והתמים של ריבי בת ה-14 ובן דודה שאולי בן ה-15. השניים נפגשים מדי קיץ בבית סבם וסבתם בהרצליה, לאחר ששאולי בא לבקר מארצות הברית. בקיץ בו מתרחש הסרט, הם מגלים את אהבתם הראשונה ותאוותם האסורה.

הדוד אלפרד, ניצול השואה האמיד ואפוף המסתורין, תופס אותם בעיצומה של התעלסותם הראשונה. הוא מגרש את ריבי מחדרו של שאולי בבוטות ונותר לבדו עם שאולי. לאחר שפגע באלימות בשאולי ופצע אותו, מחליטים ביניהם השניים שכנקמה יהרגו את הדוד אלפרד. ריבי מיישמת את רצונם על ידי כדורים ששמה לו בשתייה לפני שהלך לישון.

עוד באותו הלילה הדוד אלפרד נמצא מת בחדרו והילדים נשלחים לבתיהם, ולא מתראים עוד.

כעבור שבע עשרה שנה מת הסבא ומותיר את רכושו ואת ירושת הדוד אלפרד לריבי בת ה-30, גרושה טרייה ולשאולי הנשוי לאמריקאית.

המפגש המחודש בין השניים מעלה את אירועי אותו קיץ קסום ונורא שבסופו ריבי מגלה לתדהמתה שבאותו לילה בו מת הדוד אלפרד, שאולי התכוון לנקום בדוד ולהרגו בסכין שזה נתן לו במתנה, אך להפתעתו מצא את הדוד תלוי בחדרו.

17 שנים של מועקה כבדה, עינויי נפש וייסורי מצפון משתחררים מריבי ותחושה של החמצה גורלית משתלטת על המפגש המחודש.

==שחקנים ודמויות==
{| class="wikitable"
|-
! שם השחקן/ית
! שם הדמות
|-
| רומי אבולעפיה || ריבי הילדה
|-
| גליה סודרי || ריבי הבוגרת
|-
| מיכאל הנגבי || שאולי הילד
|-
| עדי טרר || שאולי הבוגר
|-
| אביבה יואל || מינה
|-
| אלכס פלג || אהרון
|-
| אלי כהן || אלפרד
|-
| רוזינה קמבוס || אירמה
|-
| נתן כוגן || עורך דין שמואלי
|-
| צחי נוי || נהג
|-
|}

==קישורים חיצוניים==

* 
* 

קטגוריה:סרטי דרמה ישראליים
קטגוריה:סרטי נעורים ישראליים
קטגוריה:סרטים ישראליים מבוססי ספרים
קטגוריה:הרצליה בקולנוע
קטגוריה:סרטים ישראליים משנת 1998
מבצע שומרי יער

מבצע שומרי יער הוא מבצע צבאי בלבנון, שנערך על ידי לוחמי סיירת צנחנים. ב-25 בדצמבר 1989, נר רביעי של חנוכה, פשט כוח של סיירת צנחנים, בפיקודו של רס"ן שלמה בן דוד (בנדה), שהיה מפקד הסיירת, על מפקדת ארגון מחבלים, המסונף למפלגה הקומוניסטית הלבנונית, סמוך לכפר נבי צפא , 15 ק"מ מחוץ לרצועת הביטחון בדרום לבנון. על חפ"ק המבצע פיקד מפקד חטיבת הצנחנים, אל"ם דורון אלמוג.

== מהלך המבצע ==
במסגרת הקו ההתקפי שהוביל אלוף פיקוד הצפון, יוסי פלד, כנגד ארגוני המחבלים בדרום לבנון, הוחלט לפשוט על מפקדת ארגון מחבלים, המסונף למפלגה הקומוניסטית הלבנונית. היעד היה מרוחק במיוחד, סמוך לכפר נבי צפא, 15 ק"מ מחוץ לאזור הביטחון בדרום לבנון. בשל החשש מגילוי הכוח בדרך הוחלט בחטיבת הצנחנים שהכוח ינוע רגלית בנתיב בלתי-צפוי, בשטח הררי וקשה לתנועה, 18 קילומטרים אורכו וטיפוס מגובה של 600 מטר ממעבר זמוריא עד לגובה 1,300 מטר. בשל אורכו של הציר והצורך לסיים את המבצע בלילה אחד, עלה הצורך בניווט מדויק והמרווח לטעויות היה אפסי. הכוח, בפיקוד שלמה בן דוד התאמן מעל חודשיים לפשיטה ואף ביצע מודל מסכם בלילה קר וגשום במיוחד מהבקעה להר טמון - מהתלולים בהרי השומרון. 

בליל הביצוע התמקם חפ"ק מפקד החטיבה דורון אלמוג סמוך לחאצביא. כוח הצנחנים גמא את המרחק בהתאם ללוח הזמנים המתוכנן, התגנב ליעד ובהתאם לתכנון המקורי פתח במכת אש מתוזמנת של צלפים וטילי נ"ט. לאחר מכת האש הטמין הכוח מטעני חבלה והרס את בתי המפקדה. לאחר מכן נסוג הכוח עשרה קילומטרים, וחבר לכוח שריון שחילץ אותו לשטח ישראל. במהלך הנסיגה חששו בפיקוד הצפון מכך שהצנחנים יחברו לכוח השריון באור יום, ויהיו חשופים לאש המחבלים, אולם הם הספיקו לחבור לכוח המשוריין בטרם עלה השחר.

עשרה מחבלים נהרגו והכוח שב בשלום. לאחר המבצע אמר האלוף פלד ללוחמים שמכל הפעולות שבוצעו בתקופה שבה שימש כאלוף פיקוד הצפון, הפשיטה הזו תהווה ציון-דרך ליכולת ולרמת הביצוע של צה"ל.

==לקריאה נוספת==
* יוסי פלד, איש צבא (כתבה: רונית ורדי), תל אביב: ספרית מעריב, תשנ"ג-1993.
==קישורים חיצוניים==
* עמנואל רוזן, "התקרבנו בזחילה", [http://www.jpress.nli.org.il/olive/apa/nli_heb/SharedView.Article.aspx?href=MAR%2F1989%2F12%2F27&id=Ar00103&sk=F589D6D5 חלק א'], [http://www.jpress.nli.org.il/olive/apa/nli_heb/SharedView.Article.aspx?href=MAR%2F1989%2F12%2F27&id=Ar00204&sk=37EA1AC8 חלק ב'], מעריב, 27 בדצמבר 1989
* מאיר הראובני, [http://www.jpress.nli.org.il/olive/apa/nli_heb/SharedView.Article.aspx?href=MAR%2F1989%2F12%2F27&id=Ar00801&sk=F1E23B39 כוח צה"ל פשט על בסיס של המפלגה הקומוניסטית בבקעת הלבנון], מעריב, 27 בדצמבר 1989
==הערות שוליים==

שומרי יער
קטגוריה:קרבות יחידות הצנחנים של צה"ל, 1974 -
קטגוריה:1989 בישראל
אוסקר שליטר

אוסקר הרמן ארתור שליטר (בגרמנית: Oskar Hermann Artur Schlitter; 15 ביוני 1904 – 12 בנובמבר 1970) הוא דיפלומט גרמני.

==ביוגרפיה==
שליטר נולד באסן, הוא למד משפטים, כלכלה וחקלאות באוניברסיטאות בברלין ובמינכן, ב-1928 הוא קיבל דוקטורט.

ב-1929 החל את עבודתו הדיפלומטית, בין 1932–1936 עבד בקונסוליה הגרמנית בניו יורק.

עם עליית השלטון הנאצי הוא הצטרף למפלגה הנאצית ב-1934, בין 1936–1939 עבד בשגרירות גרמניה בלונדון והיא מקורב לשגריר יואכים פון ריבנטרופ.

כדיפלומט הוא היה מעורב ב-1940 בפלישה הגרמנית לדנמרק.

ב-1964 מונה לשגריר גרמניה ביוון, בהיותו מכהן בתפקיד זה התחוללה מהפכה במדינה ויוון נהייתה למדינה דיקטטורית.

ב-1932 נישא לשחקנית ומלכת יופי דייזי דאורה ונולדו להם שני ילדים.

נפטר מהתקף לב ב-12 בנובמבר 1970.

==קישורים חיצוניים==

<div class="mw-content-ltr">
* 
* 
</div>

קטגוריה:שגרירי גרמניה
קטגוריה:גרמנים שנולדו ב-1904
קטגוריה:גרמנים שנפטרו ב-1970
דייוויד ניומן (גאוגרף)

דייוויד ניומן (באנגלית: David Newman; נולד ב-4 ביולי 1956) הוא אקדמאי ישראלי-בריטי, המכהן כפרופסור לגאופוליטיקה באוניברסיטת בן-גוריון בנגב, הוא יליד לונדון, אנגליה.

== קורות חיים ==
דייוויד ניומן נולד בלונדון. הוא סיים תואר ראשון בגאוגרפיה Queen Mary College באוניברסיטת לונדון בשנת 1978 ובשנת 1981 סיים תואר שלישי וכתיבת דוקטורט בתחום הגאוגרפיה הפוליטית באוניברסיטת דרהאם היוקרתית בצפון אנגליה. עבודת דוקטורט שלו עסק בתנועת גוש אמונים ושינויי פני המרחב הפוליטי.

בשנת 1982 דייוויד ניומן עלה לישראל והחל ללמד במחלקה לגאוגרפיה באוניברסיטת תל אביב.

בשנת 1987 הוא עבר לאוניברסיטת בן-גוריון בנגב. ניהל את החטיבה האורבנית והיה מנהל של מכון המפרי למחקר חברתי. בשנת 1998 הקים את המחלקה לפוליטיקה וממשל וכיהן כראש המחלקה הראשן. ב-2002 ייסד את המרכז לחקר אירופה.

בין השנים 2010–2016 דייוויד ניומן נבחר לכהן כדיקן הפקולטה למדעי הרוח והחברה למשך שתי קדנציות.

בין השנים 1998–2014 ניומן היה העורך הראשי של כתב עת האקדמי הבינלאומי המוביל בתחום הגאופוליטיקה, Geopolitics וב 2013 ניומן מונה לכהן כמופקד על הקתדרה לגאופוליטיקה וחקר הגבולות באוניברסיטה.

בשנת 2013 הוא התקבל למסדר האימפריה הבריטית. העיטור ניתן בשל עבודתו בקידום הקשרים האקדמיים והמדעיים בין ישראל לבריטניה.

חקר ופרסם רבות בתחום הגאופוליטיקה וחקר הגבולות, ונחשב כאחד החוקרים המובילים בעולם בנושא גבולות, הן בישראל והן ברחבי העולם. למשך תקופה ארוכה, ניומן גם כתב מאמרי דעה במספר עיתונים בישראל ובעולם, ובראשם ה ג'רוסלם פוסט. הוא גם היה מעורב בדיוני TRACK II רבים בנושא הסכסוך הישראלי-פלשתינאי והמגעים לעשיית שלום.

ניומן ידוע כאוהד של קבוצת הכדורגל האנגלית טוטנהאם, ואספן ממורביליה (מזכרות).

היה פרופסור אורח באוניברסיטאות ברחבי העולם, בבריטניה, קנדה, הודו ואוסטרליה ובין השנים 2016–2019 היה פרופ אורח בקינגס קולג' באוניברסיטת לונדון.

בשנים האחרונות החל גם לחקור את תולדות הקהילה היהודית באנגליה ורבניה

ב-2018, ניומן נבחר כאחד מ-100 העולים מבריטניה לישראל שהשאיר את חותמו על החיים בישראל, ואחד מהבולטים בתחום האקדמי והמדעי.

ניומן מתגורר ביישוב מיתר בצפון הנגב, ובירושלים. לניומן ארבעה ילדים נשואים ונכדים, הגרים ברחבי הארץ.

== הרשעה בהטרדה מינית ==
בשנת 2016 הורשע באשמת הטרדה מינית, בעקבות תלונה של סטודנטית שהייתה כפופה לו, בזמן היותו דיקן הפקולטה למדעי הרוח והחברה באוניברסיטת בן-גוריון.

העונש שנגזר עליו היה נזיפה, שאחריה יצא לשבתון של שלוש שנים באנגליה. בנוסף, בית הדין האוניברסיטאי החליט שלא לפרסם את פסק הדין ברבים.

מאז הרשעתו פרסמה אוניברסיטת בן-גוריון פעמיים על קיומם של קורסים בהוראתו של ניומן, אשר בוטלו בעקבות מחאות סטודנטיות וסטודנטים.

== קישורים חיצוניים ==
* [https://web.archive.org/web/20191103170237/https://in.bgu.ac.il/humsos/politics/pages/staff/david_newman.aspx דף אישי] באתר האוניברסיטה
* [https://www.jpost.com/Opinion/Columnists/Borderline-Views-The-politics-of-delegitimization מאמר של דייוויד ניומן]
* [http://www.דיווידניומן.com/פרופ-דיוויד-ניומן-הרצאות/ הרצאות של דייוויד ניומן]
* 

==הערות שוליים==

קטגוריה:גאוגרפים ישראלים
קטגוריה:מיתר: אישים
קטגוריה:ישראלים ילידי אנגליה
קטגוריה:עולים בשנות ה-1980
קטגוריה:בוגרי אוניברסיטת קווין מרי בלונדון
קטגוריה:בוגרי אוניברסיטת דרהאם
קטגוריה:סגל אוניברסיטת בן-גוריון בנגב: גאוגרפיה ופיתוח סביבתי
קטגוריה:סגל אוניברסיטת תל אביב: גאוגרפיה וסביבת האדם
קטגוריה:קצינים במסדר האימפריה הבריטית
קטגוריה:ישראלים שנולדו ב-1956
Peacock

Peacock הוא שירות הזרמת מדיה ו-OTT אמריקאי בבעלות חברת - הבעלים של רשת NBC. השירות הושק ב-15 ביולי 2020.

== היסטוריה ==
ב-14 בינואר 2019 הכריזה חברת NBCUniversal שתשיק שירות OTT להזרמת מדיה במהלך שנת 2020, ובו תוכן ממותגי הבידור שלה. עוד היא הכריזה כי השירות יהיה חינמי ויבוסס על פרסומות ללקוחות NBCUniversal pay-TV, קומקאסט וסקיי; לקוחות ללא מינוי לשירותים אלו, יוכלו להירשם לגרסה ללא פרסומות של השירות. NBCUniversal הכריזה גם על ארגון מחדש, במסגרתו נוצרה חטיבת צרכנים ומיזמים דיגיטליים תחת ניהולו של יושב ראש החברה, בוני האמר.

ב-17 בספטמבר 2019 הכריזה NBCUniversal כי השירות החדש ייקרא Peacock ויהיה זמין החל מאפריל 2020. ההכרזה כללה גם תוכניות חדשות ומקוריות וכן הודעה כי הסדרות המשרד ומחלקת גנים ונוף לא יהיו זמינות עוד בנטפליקס, Hulu, ופריים וידאו וכי הם יצורפו לשירות החל מפקיעת זכויות ההזרמה הבלעדיות שלהן, כאשר מחלקת גנים ונוף תצורף באוקטובר 2020 והמשרד בינואר 2021.

== זמינות ==
ל-Peacock שלוש חבילות: חינם, פרימיום ופרימיום פלוס. בחבילה החינמית זמין חלק מהתוכן והיא כוללת פרסומות. בחבילה האמצעית, הפרימיום, קיים כל התוכן בשירות אך לצד זה גם פרסומות, ואילו בחבילה היקרה ביותר, הפרימיום פלוס, אין פרסומות וכל התוכן בשירות זמין. בשתי החבילות הנמוכות בהן יש פרסומות הן מוגבלות לעד חמש דקות פרסום בשעה.

השירות הושק בארצות הברית ביולי 2020. ב-29 ביולי 2021 פורסם כי Peacock יושק גם באוסטריה, איטליה, אירלנד, בריטניה, גרמניה ושווייץ במהלך הרבעון האחרון של 2021.

חלק מתכני Peacock, ישודרו בישראל בחברת Yes, בתחילת שנת 2024.<ref></ref>

== תוכן מקור ==
מאז הקמתה, Peacock הוציאה לאור סדרות וסרטי מקור, בין היתר:

* אחד מאיתנו משקר (2021–הווה)
* בל אייר (2022–הווה)
* הכי גאים שיש (2022)
* הסמל האבוד (2021)
* הצלצול הגואל (2020–2021)
* עולם חדש מופלא (2020)
* פיץ' פרפקט: במפר בברלין (צפוי לעלות ב-2022)
* קלאופטרה בחלל (2020–2021)
* Wolf Like Me (2022)
* They/Them (2022)
* קונטיננטל (2023)
* טד (2024)

== ראו גם ==
* נטפליקס
* דיסני+
* פרמאונט+
* HBO Max
* הולו
* פריים וידאו (אמזון)
* אפל TV פלוס

==קישורים חיצוניים==

* 

== הערות שוליים ==

קטגוריה:שירותי הזרמת טלוויזיה באינטרנט
קטגוריה:תוכנות שהושקו ב-2020
שוק הקיסרית

שוק הקיסרית (באורדו: ایمپریس مارکیٹ; בסינדית: ايمپريس مارڪيٽ) הוא שוק שנמצא בסאדר טאון שבקראצ'י שבפקיסטן. השוק נבנה לראשונה בתקופת הראג' הבריטי.<ref>, Retrieved 6 April 2018</ref> כיום, שוק זה הוא אחד מהמקומות הפופולריים והעמוסים ביותר לקניות בקראצ'י. סחורות שנמכרות בשוק הקיסרית נעות בין תבלינים, פירות, ירקות ובשר ועד לכלי כתיבה, טקסטיל וחיות מחמד. הפארק הלאומי ג'האנגיר נמצא בסמוך לשוק.

== היסטוריה ==
השוק ב-[[1890]]
המגדל המרכזי של השוק
השוק בלילה
פרט ארכיטקטוני
שוק הקיסרית נבנה ב-1884–1889. השוק הוא הנצחה למלכה ויקטוריה, קיסרית הודו.<ref name=DailyTimes>[https://dailytimes.com.pk/515/no-hope-of-early-renovation-of-empress-market/ No hope of early renovation of Empress Market] Daily Times (newspaper), Published 25 July 2017, Retrieved 6 April 2018</ref> השוק הוקם באתר שנבחר היטב, שנראה בבירור ממרחק רב. לאתר השוק הייתה משמעות היסטורית לאחר שנטען כי הוצאו להורג מספר ספואים באופן חסר רחמים לאחר המרד ההודי הגדול ב-1857. על פי הדיווחים, הספואים נהרגו מכדורי תותחים בניסיון לדכא על כל תחושה מוטה בקרב המקומיים.<ref name="Shazia Hasan"></ref> הבריטים חששו כי האוכלוסייה המקומית תקים אנדרטה לכבוד הספואים שהוצאו להורג. במקום זאת, הם בנו את שוק הקיסרית להנצחת המלכה ויקטוריה.<ref name="Shazia Hasan"/>

את אבן היסוד של שוק הקיסרית הניח מושל בומביי ג'יימס פרגוסון ב-1884, שהניח גם את אבן היסוד של מגדל הזיכרון מיריות'ר . השוק תוכנן על ידי האדריכל ג'יימס סטראצ'ן. בניית השוק והמגדל סויימה על ידי המשרד האנגלי "איי.ג'יי. אטפילד" (A.J. Attfield) והמשרד המקומי "מחומד ניוואן ודוללו חג'ו". מסביב למגדל היה חצר פנימית בארוך 130 רגל על 100 רגל עם 4 גלריות שכל אחת מהן 46 רגל. הגלריות סיפקו מקומות ל-280 חנויות ודוכנים. בזמן הקמתו של השוק, היה זה אחד משבעת השוקים שנמצאים בקראצ'י.<ref></ref>

ב-2017, על פי הדיווחים בכלי התקשורת, התקוות של תושבי קראצ'י לראות עבודות שיפוץ ותיקון שנמצאו במגדל הולכות ונעלמות. מושל סינד הורה גם הוא לשפץ את המגדל כשהיה בתפקידו, אך הוראותיו מעולם לא התממשו.<ref name=DailyTimes/>

== מכירות לא חוקיות ==
שוק הקיסרית הוא אחד מהמקומות בקראצ'י בהם נמכרים מינים אקזוטיים ובסיכון בסכנת הכחדה כמו מקאו , בזים וציפורים אחרות ללא כל רישיון מאושר. ב-24 באוגוסט 2015, היו בשוק עד ל-50 ציפורים מוגנות וזוג קופים למכירה בשוק, כאשר פשיטה של מחלקת חיות הבר תפסה את האנשים שהביאו את בעלי החיים. העופות המוחרמים כללו 20 חוגלת סלעים, 18 תור צווארון, 8 פרנקולין שחור, 4 פרנקולין אפור ו-2 פלמינגו.<ref></ref>

== הריסת חנויות שממוקמות מסביב לשוק ==
בעקבות צו של בית המשפט העליון של פקיסטן,<ref></ref> נפתח בפעולה גדולה בנובמבר 2018 להריסת יותר מ-1000 חנויות שהוקמו באופן בלתי חוקי על אדמות שמסביב לשוק.<ref></ref> הריסת החנויות האלו החזיר את הפאר החזותי של השוק, אף על פי שפרשנים חברתיים התנגדו להרס מספר גדול של עסקים קטנים, שחלקם קיימים כבר למעלה מ-50 שנה.<ref></ref>

== קישורים חיצוניים ==

== הערות שוליים ==

קטגוריה:פקיסטן: תרבות
קטגוריה:קראצ'י
קטגוריה:שווקים
בודהנת'

בודהנת (בנפאלית: बौद्ध स्तुपा; בנפאל בהאסה: Khāsti; בפראקליט : 𑐏𑐵𑐳𑑂𑐟𑐶 𑐩𑐵𑐴𑐵𑐔𑐿𑐟𑑂𑐫; בטיבטית: Jarung Khashor; בווילי : bya rung kha shor) הוא סטופה בקטמנדו שבנפאל. הסטופה נמצאת בצפון-מזרח קטמנדו כ-11 ק"מ ממרכז קטמנדו. סטופה זו היא אחת מהסטופות הגדולות ביותר בנפאל.

לאחר שפליטים רבים היגרו מטיבט, החלו בנייה של למעלה מ-50 גומפות שבאו סביב הבודהה. החל מ-1979, בודהנת' הוא אתר מורשת עולמית של אונסק"ו. בודהנת' יחד עם סוויאמבהונאת הוא אחד מאתרי התיירות הפופולריים ביותר בקטמנדו.

הסטופה נמצאת על ציר הסחר העתיק מטיבט שנכנס לעמק קטמנדו שבאה דרך הכפר סנקהו מצפון-מזרח לסטופה. ציר הסחר עובר דרך הסטופה והסטופה העתיקה והקטנה יותר של צ'א-באהי ששמה שרומטי (המכונה לעיתים קרובות "בודהה הקטנה"). לאחר מכן, ציר הסחר פונה ישירות לכיוון דרום, לכיוון נהר הבגמטי לפטן, ובכך גם עוקף את העיר הראשית קטמנדו, שהוקמה מאוחר יותר. סוחרים טיבטיים נחו בקטמנדו והתפללו במשך מאות שנים. כשנכנסו הפליטים לנפאל מטיבט בשנות ה-50 של המאה ה-20, רבים החליטו להתגורר בסביבות הסטופה בודהנת'. יש טענות כי הסטופה מכסה את שרידיו של קסאפה בודהה .

<center><gallery caption="בודהנת'">
Bodnath-Stupa-20-Gebetsfahnen-2013-gje.jpg|
Bodnath-Stupa-18-2013-gje.jpg|
Bodnath-Terrassen-22-Gebetsbretter und -fahnen-2013-gje.jpg|
Bodnath-Umgang-14-Kloster-Gebetsfahnen-2013-gje.jpg|
Bodnath-Umgang-28-Ringstrasse-2014-gje.jpg|
Bodnath-Butterlampen-08-2015-gje.jpg|
Bodnath-Guru Lhakhang-42-innen-Moench-2013-gje.jpg|
Bodnath-Guru Lhakhang-32-2015-gje.jpg|
</gallery></center>

== לקריאה נוספת ==
<div class="mw-content-ltr">
*The Legend of the Great Stupa and The Life Story of the Lotus Born Guru. Keith Dowman. (1973). Tibetan Nyingma Meditation Center. Dharma Books. Berkeley, California.
*Psycho-Cosmic Symbolism of the Buddhist Stūpa. Lama Anagarika Govinda. (1976) Dharma Books. Berkeley, California. ; (pbk).
* 
* 
</div>

== קישורים חיצוניים ==

<div class="mw-content-ltr">
* [http://whc.unesco.org/en/list/121 Kathmandu heritage sites listed by UNESCO Nepal]
* [https://web.archive.org/web/20080704175956/http://www.khandro.net/stupa_Boudhnath_KD.htm Boudhanath at Khandro.net] : Information on Legends and Prophecies
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:נפאל: תרבות
קטגוריה:נפאל: דת
קטגוריה:נפאל: אתרי מורשת עולמית
קטגוריה:נפאל: מבנים
20 Y.O.

הוא אלבומה התשיעי של הזמרת-יוצרת האמריקאית, ג'נט ג'קסון, אשר יצא לאור על ידי חברת התקליטים וירג'ין רקורדס, ב-20 בספטמבר 2006. שם האלבום הוא בהתייחס לאלבומה השלישי Control, אשר יצא 20 שנה קודם לכן ובכך למעשה מגיע המספר "20" הנמצא בשם האלבום.

עם יציאתו נכנס האלבום אל המקום השני במצעד הבילבורד 200.

== רקע וביקורת ==
על פי ג'קסון האלבום מתאר את "חגיגת השחרור המשמח והסגנון המוזיקלי העוסק בהיסטוריה של Control. האלבום הוא ברובו אלבום R&B ודאנס אך הוא גם משלב מוזיקת היפ-הופ. לצד המפיקים הוותיקים כמו ג'ימי ג'אם וטרי לואיס ג'קסון עבדה גם עם מספר מפיקים חדשים: בן זוגה באותה תקופה הראפר ג'רמיין דופרי, לרוק מנואל סיל, האחים אוילה ונו איי.די..

האלבום קיבל ביקורות מעורבות מהמסקרים, כאשר רבים מהם מתחו ביקורת על המעורבות של דופרי באלבום.

== הצלחה וקידום ==
האלבום הגיע בשיאו למקום השני בארצות הברית מה שהפך אותה לאלבום השמיני של ג'קסון שנוחת באחד משלושת המקומות הראשונים בשבוע הבכורה. האלבום הגיע למעמד פלטינה בארצות הברית מה שהופך אותו לאלבום השמיני ברציפות של ג'קסון שמשיג מעמד פלטינה בארצות הברית. אם כי מחוץ לארצות הברית האלבום לא זכה להצלחה גדולה כאשר הגיע למקום ה-60 בלבד באוסטרליה ולמקום ה-43 במצעד האירופאי. בכל העולם מכירותיו עומדות על כמיליון וחצי עותקים בלבד.

ב-2007 האלבום זכה במועמדות לגראמי בקטגוריית "אלבום ה-R&B העכשווי הטוב ביותר". על מנת לקדם את האלבום התראיינה ג'קסון למספר מגזינים ואף הופיעה בתוכנית "Today Show" ובטקס פרסי הבילבורד. בנוסף לפני יציאת האלבום נתנה ג'קסון הזדמנות למעריצים לעצב את עטיפת האלבום שתשמש את הגרסה האמריקאית והזוכה העטיפה שלו נבחרה לשמש את עטיפת האלבום בגרסה האמריקאית.

== סינגלים ==
מתוך האלבום יצאו שלושה סינגלים: הסינגל הראשון היה השיר "Call on Me" אך השי לא זכה להצלחה כאשר הגיע למקום ה-25 בלבד בארצות הברית. הסינגל השני מהאלבום היה שיר "So Excited" אשר גם הוא לא זכה להצלחה כאשר הגיע למקום ה-90 בלבד בארצות הברית אך כן הצליח להגיע למקום הראשון במצעד הדאנס האמריקאי ובכך הפך לשיר ה-17 של ג'קסון לעשות זאת והשיר ה-30 שלה במצעד שהגיע לעשירייה הפותחת.

הסינגל השלישי היה השיר "With U", אשר יצא לתחנות הרדיו בארצות הברית בלבד ובמקביל יצא השיר "Enjoy" כסינגל ביפן אך לא זכה שם להצלחה.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי ג'נט ג'קסון
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי ג'רמיין דופרי
נקודת נייט

נקודת נייט (באנגלית: Neyt Point) היא לשון יבשה המהווה את הקצה המזרחי של חצי האי קראן בקצה הצפוני של האי לייז' בארכיפלג פאלמר, שבאנטארקטיקה.

הנקודה נמצאת 1.9 קילומטרים דרומית-מזרחית מנקודת מורו.

== היסטוריה ==
=== גילוי הנקודה ===

לשון היבשה התגלתה על ידי המשלחת האנטארקטית הבלגית, (אשר חקרה את אנטארקטיקה בין השנים 1897 –1899), בפיקודו של אדריאן דה ז'רלאש.

לשון היבשה מופתה על ידי משלחת הסקר האווירי של שטחי חסות איי פוקלנד בין השנים 1955–1956.

=== מקור השם ===

אדריאן דה ז'רלאש וקרא ללשון היבשה על שמו של גנרל נייט מצבא בלגיה, אשר תמך במשלחת.

== לקריאה נוספת ==

<div class="mw-content-ltr">• The Defense Mapping Agency Hydrographic/Topographic Center, [https://books.google.co.il/books?id=sgSnbMOD_VsC&pg=PA338&lpg=PA338&dq=%22Neyt+Point%22&source=bl&ots=qbVEyoPcxd&sig=ACfU3U3zARSSPA2mzjFZN-nvfK8jXmPHkA&hl=en&sa=X&ved=2ahUKEwiBy9iN9s7lAhVIJlAKHXuDAkQQ6AEwA3oECAMQAQ#v=onepage&q=%22Neyt%20Point%22&f=false Sailing Directions (planning Guide) and (enroute) for Antarctica], P 338</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:10676 נקודת נייט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110347 נקודת נייט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10226&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת נייט] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.80392766381997,-63.9665059388674,15&?query=&?map_type=hybrid תצלום לוויין של אזור נקודת נייט, ומיקום אתרים סמוכים לנקודה] באתר copernix

== הערות שוליים ==

נייט
חצי האי קראן

חצי האי קראן (באנגלית: Kran Peninsula; בבולגרית: полуостров Крън) הוא חצי האי היוצר את הקצה הצפון-מזרחי של האי לייז' בארכיפלג פאלמר, שבאנטארקטיקה.

חצי האי משתרע 2.85 ק"מ לכיוון צפון-דרום וכ -2.35 ק"מ לכיוון מזרח-מערב.

בקצהו הצפוני של חצי האי מצויה נקודת מורו, ובקצהו המזרחי של חצי האי מצויה נקודת נייט.

חצי האי מחובר לאי לייז' במצר יבשה שרוחבו 200 מטרים, מדרום לחצי האי.

== היסטוריה ==
=== גילוי ומיפוי חצי האי ===

לשון היבשה מופתה לראשונה על ידי סוקרים בריטיים בשנת 1978.

=== מקור השם ===

לשון היבשה נקראת על שם העיירה קראן שבדרום בולגריה.

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137724 חצי האי קראן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19369&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי קראן] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.817102674501136,-63.972447868775255,15&?query=&?map_type=hybrid תצלום לוויין של אזור חצי האי, וסימון מיקום האתרים סביבו] באתר copernix

== הערות שוליים ==

קראן
קראן
קראן
ישעיהו ליברמן

הרב ישעיהו ליברמן הוא איש חינוך חרדי ליטאי, מנהל מרכז בית יעקב למורות (המכונה גם "הסמינר החדש"), שברחוב מלכי ישראל בירושלים ומנכ"ל תנועת הנוער החרדית בנות בתיה. בשנת 2015 זכה בתואר יקיר העיר ירושלים.

== תולדותיו ==
התחנך בירושלים. בשנת 1970 הקים וניהל עסק עצמאי של גרפיקה בירושלים<ref name="jerusalem.muni.il"></ref>.

עם הקמת מרכז בית יעקב על ידי אביו הרב הלל ליברמן הצטרף הרב ישעיהו ליברמן להקמת המוסד, תחילה נכנס כחבר הנהלה ובהמשך מונה למנכ"ל. עם כניסתו להנהלת המוסד הטמיע תוכניות ארוכות טווח ובהן הקמת שלוחות לסמינר במספר יישובים והפיכתו לרשת של מוסדות, כמו כן עסק ליברמן בהשמה של בוגרות ובפיתוח מסלולים להוראת חינוך מיוחד ואף עסק בעצמו בשילוב של ילדים עם קשיי למידה מהקהילה החרדית במסגרות לימוד רגילות, בקהילה, ובפעילויות התנדבותיות<ref name="jerusalem.muni.il"/>. ליברמן פעל גם להקמת המוסד בית חם בו היו פעילות בוגרות הסמינר שבניהולו.

שמו של ליברמן נקשר כמי שמוסדותיו נוקטים אפליה בקבלת תלמידות ממוצא מזרחי, ליברמן עצמו הכחיש את הדברים<ref></ref>. עם זאת, חלק מהסמינרים שנמצאים ברשת הסמינרים שבהנהלתו מיועדים לבנות ספרדיות בלבד<ref></ref>.

בשנת 2015 זכה ליברמן בתואר יקיר העיר ירושלים אולם נמתחה ביקורת על מעניקי התואר בשל העובדה שהסמינר שהוא עומד בראשותו הפליית תלמידות ממוצא מזרחי בעת הקבלה לסמינר<ref></ref>. עו"ד יואב ללום יו"ר עמותת "נוער כהלכה" פנה לליברמן בבקשה לוותר על התואר<ref></ref>, אולם בית המשפט המחוזי בירושלים אליו הוגשה עתירה לביטול התואר דחה את העתירה על הסף<ref></ref>.

=== משפחתו ===
בנו של ליברמן, ישראל ליברמן, משמש כיום כמנהל בפועל של מרכז בית יעקב. בתו הניה נשואה לרב רפאל פרוידיגר ומשמשת בתפקיד אמרכלית כתות יג' - יד'. וכן בתו יוכבד הייתה נשואה לרב אברהם מאיר לוין (1960–2020) שהיה ר"מ בישיבת באר המלך בבית שמש.

== ראו גם ==
* מרכז בית יעקב למורות
* סמינר בית יעקב
*בנות בתיה

== הערות שוליים ==

קטגוריה:יקירי ירושלים
קטגוריה:רבנים חרדים ישראלים
קטגוריה:אנשי חינוך ישראלים
קטגוריה:חרדים ליטאים
קטגוריה:רבנים ליטאים ישראלים
קאבולי פלאו

קאבולי פלאו () (ידוע גם ככאבילי פלאו) הוא מאכל שמוצאו מאפגניסטן, מאזור העיר קאבול ממנה נגזר שמו. הקאבולי פלאו ידוע באופן מסורתי כמאכל הלאומי של אפגניסטן, ואוכלים אותו בצורות שונות בכל דרום אסיה ומרכז אסיה. מאכל זה, כמו מאכלים אפגניים אחרים, קיבל עם הזמן השפעה הודית וזאת בעיקר באופן תיבולו (הוספת גאראם מסאלה וציפורן).

המאכל דומה מבחינת מרכיביו ותהליך ההכנה שלו למאכל אחר שמוצאו בעמים טורקיים במרכז אסיה, הפילאף, הידוע בשפה העברית בשם "אושפלאו" (או "פלוב") ונפוץ במדינת ישראל בעיקר בקרב היהודים בני העדה הבוכרית. מרכיביו העיקריים של המאכל הם אורז בסמטי, צימוקים, בשר טלה וגזרים. קיימות גם גרסאות של המאכל עם בשר עוף ובשר בקר במקום בשר הטלה. נהוג להוסיף למאכל בצל, כמון, קינמון, פלפל שחור, שמן, חמאה ומלח בישול אך ישנן גם גרסאות אחרות של תיבול התבשיל.

לקאבולי פלאו קיימת גם גרסה צמחונית/טבעונית שלא כוללת בשר טלה, עוף או בקר.

==קישורים חיצוניים==

== הערות שוליים ==

קטגוריה:מאכלים לאומיים
קטגוריה:מאכלי אורז
קטגוריה:אפגניסטן: תרבות
יחסי עומאן–שווייץ

יחסי עומאן–שווייץ הם היחסים הדיפלומטיים הרשמיים שבין סולטנות עומאן לבין הקונפדרציה השווייצרית.

== היסטוריה ==
בין סולטנות עומאן לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הקונפדרציה השווייצרית לבין סולטנות עומאן הם יחסים דיפלומטיים חמים שהתחממו והתחזקו ב. עומאן מהווה יעד יחסית פופולרי לתיירים שווייצרים.

שווייץ ועומאן כוננו את יחסיהן הדיפלומטיים בשנת 1973, שנתיים לאחר עצמאותה מן הממלכה המאוחדת. השגרירות השווייצרית במסקט, בירת עומאן, נפתחה בחודש נובמבר 2014, כאשר השגרירות השווייצרית בריאד הייתה האמונה על עומאן קודם לכן. עומאן פתחה את שגרירותה שבברן, בירת שווייץ, ב-2018, יחד עם קונסוליה בז'נבה.

== יחסים כלכליים ==
במגזר הכלכלי, שווייץ ועומאן התרכזו בעיקר בשיפור ובחיזוק קשרי המסחר שביניהן. הסכם דו-צדדי בנושא קידום והגנה על השקעות בין שתי המדינות נחתם לתוקפו בשנת 2005. אמנה למניעת כפל מס שמגיע מתחבורה אווירית בינלאומית נחתמה בשנת 2009. בשנת 2014 נחתם הסכם סחר חופשי בין איגוד הסחר החופשי האירופי, בו חברה שווייץ, לבין מועצת שיתוף הפעולה של מדינות המפרץ, בה חברה עומאן.

סוויס אינטרנשיונל אייר ליינס ועומאן אייר מפעילות קווים יומיים בין עומאן לשווייץ. הקווים תורמים לתיירות העומאנית ומביאות למדינה תיירים שווייצרים רבים.

== שווייצרים בעומאן ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בעומאן שמונים ושבעה אזרחים שווייצרים. בנוסף אליהם, קיימת נוכחות מתמדת של תיירים שווייצרים באזור.

== נציגויות דיפלומטיות ==
* עומאן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. עומאן מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בעומאן בדרג השגרירות באמצעות שגרירות רשמית שהיא מחזיקה במסקט, בירת המדינה.

== קישורים חיצוניים ==

* [https://www.eda.admin.ch/eda/en/fdfa/representations-and-travel-advice/oman/switzerland-oman.html Bilateral relations Switzerland–Oman], אתר משרד החוץ של שווייץ

== הערות שוליים ==
אלה גולדשטיין

אלה גולדשטיין (מקסוול) (30 בינואר 1927 – 22 בדצמבר 1997) הייתה פסנתרנית ארצישראלית, אחייניתה של רחל המשוררת.

==קורות חיים==

נולדה בשם אלאונורה בחרבין לבת שבע (ורה) ולאוריאל (אורי) גולדשטיין (1887–1961).
אמה, בת שבע, נולדה בסראטוב שברוסיה, למדה נגינה בפסנתר בקונסרבטוריון בלייפציג ובתום לימודיה שבה לרוסיה. היא לימדה מוזיקה בקונסרבטוריון במוסקבה.
אביה, אוריאל, היה כנר ומנצח והכיר את בת שבע בעת לימודיו בקונסרבטוריון. בני הזוג נישאו ב-1919. הוריה, יחד עם צ'ליסט בשם מילשטיין הופיעו במוסקבה בשם "שלישיית מוסקבה". בני הזוג עזבו לחרבין, שם הקימו קונסרבטוריון וגרו למעלה מ-10 שנים.
גולדשטיין החלה בלימוד נגינה בפסנתר עם אמה בגיל 5. גולדשטיין ביצעה בגיל שבע לראשונה קונצ'רטו של מוצרט עם תזמורת בניצוח אביה, ועשתה את הופעת הסולו הראשונה שלה בגיל תשע. לאחר מכן הופיעה בקונצרטים ברחבי סין ויפן.
עקב התקפות היפנים על חרבין עזבו הוריה עמה ב-1938 ועלו לארץ ישראל. בתל אביב השתקעו באחת מן הדירות שרכש סבה, איסר לייב בלובשטיין. גולדשטיין ערכה סיבוב הופעות בארץ ישראל. היא המשיכה עם אביה לאמסטרדם, שם למדה שנה וחצי אצל הפסנתרן הרוסי אלכסנדר בורובסקי וסיימה לימודיה באקדמיה למוזיקה של אמסטרדם.

גולדשטיין שבה לארץ ישראל עם פרוץ מלחמת העולם השנייה, שם הפכה לסולנית מובילה עם התזמורת הסימפונית הארץ ישראלית, והופיעה איתה בכ-70 קונצרטים בארץ ישראל, מצרים, לבנון וירדן. בשנים 1944–1945 יצאה לסיור מוצלח בן תשעה חודשים בדרום אפריקה. במרץ 1946 הופיעה יחד עם יהלי וגמן בקונצרט בשני פסנתרים. 
באוקטובר 1946 יצאה לסיבוב הופעות בארצות הברית.<ref></ref> אמה תכננה להתלוות אליה, אולם חלתה ונפטרה זמן קצר לפני כן.
בשנת 1947 הופיעה לראשונה בקרנגי הול, בניו יורק. באותה השנה ערכה קונצרטים עם המנצחים סרג' קוסביצקי, ליאונרד ברנשטיין וארטור רודז'ינסקי.
השתקעה בארצות הברית בתחילת שנות ה-50.
בשנת 1953 זכתה בפרס הראשון (מיליון לירטות) בתחרות הפסנתר הבינלאומית "פרוצ'יו בוסוני" (Ferruccio Busoni) בבולצנו. בעקבות זכייתה הוזמנה לסיבוב הופעות שכלל 62 קונצרטים באיטליה.
גולדשטיין הקליטה בשנות ה-50 יצירות של בטהובן, ברהמס, שומאן ומוסורגסקי במספר חברות תקליטים (בעיקר Concert Hall Society).
בנובמבר 1955 הגיעה לסדרת הופעות בישראל.
נישאה בניו יורק במאי 1962 לג'ון נוט מקסוול (1932–1995). לשניים נולדו בת ובן. הפסיקה להופיע והתמקדה בגידול ילדיה עד לסוף שנות ה-70. ערכה קונצרטים שוב עם התזמורת הסימפונית של צפון ג'רזי.

אחיה למחצה, פאבל (פנחס) גולדשטיין (1917-1982), בנו של אוריאל מנישואיו הראשונים, עיתונאי במקצועו, היה אסיר פוליטי בברית המועצות במשך 13 שנים. עלה מברית המועצות לישראל ב-1971 ונפטר בישראל.

אלה גולדשטיין נפטרה בניו ג'רזי ונטמנה בבית עלמין שם.

==קישורים חיצוניים==

* [https://www.lib.umd.edu/ipam/collections/ella-goldstein ביוגרפיה], 

==הערות שוליים==

קטגוריה:יהודים סינים
קטגוריה:נשות העלייה החמישית
קטגוריה:אנשי העלייה החמישית
קטגוריה:מוזיקאים ביישוב
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:משפחת בלובשטיין-מילשטיין
קטגוריה:פסנתרניות יהודיות
קטגוריה:פסנתרניות אמריקאיות
קטגוריה:אמריקאיות שנולדו ב-1927
קטגוריה:אמריקאים שנולדו ב-1927
קטגוריה:אמריקאיות שנפטרו ב-1997
קטגוריה:אמריקאים שנפטרו ב-1997
טווסון לוקסנום

טווסון לוקסנום (שם מדעי: Thalassoma lucasanum) הוא מין של דג גרם ממשפחת השפתוניים החי במימי האוקיינוס השקט בטווח של חצי האי באחה קליפורניה לפרו ומגיע עד לאיי גלאפגוס. לעיתים מגדלים אותו כדג נוי באקווריום.

מין זה הוא דג קטן באורך של 15 סנטימטרים בערך בעל דוגמאות מפוארות על ראשו וגופו. הראש כחול-ירקרק עם "כיפה" סגולה-אפורה, העורף צהוב, הגוף ורוד והסנפירים כחולים וקטנים. הדגים הצעירים הם דגי נקאי המפוספסים באדום-צהוב-שחור לאורך גופם. הם ניזונים מטפילים החיים על גופם של שוכני שונית רבים, ביניהם מיני דגים, כרישים ואיגואנה ימית, אותם הם מלקטים בשפתיהם הרחבות.

הדגים הבוגרים מאבדים את פסיהם, מפתחים סנפירים וזנבות חזקים יותר ואז הם ניזונים מפלנקטון, סרטנים קטנים ודגיגים בשוניות האוקיינוס השקט, בעומק של 2–25 מטרים, אך נצפו גם בעומק 64 מטרים.

== קישורים חיצוניים ==

== הערות שוליים ==

<gallery>
קובץ:Thalassoma robertsoni.jpg
קובץ:Marine Iguana (Amblyrhynchus cristatus) feeding underwater off Fernandina Island, Galápagos Islands.jpg|טווסון מנקה איגואנה ימית בגלאפגוס
</gallery>

קטגוריה:טקסונים שתוארו בידי תאודור גיל
קטגוריה:בעלי חיים שתוארו ב-1862
קטגוריה:דגי ים באמריקה שלחופי האוקיינוס השקט
קטגוריה:שפתוניים
טווסון (דג)

[[טווסון אילתי.]]
טַוָּסוֹן (שם מדעי: Thalassoma) הוא סוג של דגי גרם ממשפחת השפתוניים החיים לאורך מרבית הימים הרדודים הטרופיים. חלק מהמינים מצויים במפרץ אילת.
== מאפיינים ==
לדגים אלה גוונים צבעוניים, בדומה לאלה של הטווס ומכאן שמם. הם יכולים להגיע לאורך 46 סנטימטרים, אך מרביתם קטנים יותר. הם בעלי ראשים צבעוניים ושפתיים רחבות המזכירות את התוכינוניים או "דגי התוכי", אך בניגוד אליהם אינם ניזונים מאלמוגים.

אלו דגים שוכני שוניות אלמוגים ושוניות נוספות והם חיים רק בימים רדודים, בהם צבעיהם הרבגוניים בולטים. הצעירים של מספר מינים משמשים כדגי נקאי המנקים את שאר שוכני הים, אך בבגרותם הם ניזונים מפלנקטון, סרטנונים ודגיגים.

==מינים==

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:טקסונים שתוארו בידי ויליאם ג'ון סווינסון
קטגוריה:שפתוניים
מיצובישי טופו

מיצובישי טופו (באנגלית: Mitsubishi Toppo) הוא רכב שטח קטן, שהוגדר ביפן כרכב נופש (recreational vehicle (RV)), מתוצרת התאגיד הרב-לאומי מיצובישי מוטורס היפני, אשר יוצר בין השנים 1990–2004, ו-2008–2012 ביפן.

דגם "מיצובישי טופו" הוגדר בקטגוריית כלי הרכב ביפן "Kei car" .

=="מיצובישי טופו"==

* מנוע קדמי.
* מנוע בנזין.
* סוגי הנעה: הנעה קדמית 4x2, הנעה כפולה 4x4.
* קיבולת מכל דלק - 30 ליטר (דגמים: "BJ M", "BJ R" שנת 1998).
* בשנת 1998 הושק דור חדש מהדגם: "טופו BJ".

==דגמים==

* "DBA-H82A" (דגמים: "TOPPO M", "TOPPO G").
* "CBA-H82A".

===דגמי משנה===

* "Minica Toppo H22" (יוצר בין השנים 1990–1993).
* "Minica Toppo H27" (יוצר בין השנים 1990–1993).
* "Minica Toppo H31" (יוצר בין השנים 1993–1998).
* "Minica Toppo H32" (יוצר בין השנים 1993–1998).
* "Minica Toppo H36" (יוצר בין השנים 1993–1998).
* "Minica Toppo H37" (יוצר בין השנים 1993–1998).
* "Minica Toppo Town Bee H31A" (יוצר בין השנים 1997–1998).
* "Minica Toppo Town Bee H36A" (יוצר בין השנים 1997–1998).
* "Toppo BJ H42" (יוצר בין השנים 1998–2004).
* "Toppo BJ H47" (יוצר בין השנים 1998–2004).
* "Toppo BJ Wide H43A" (יוצר בין השנים 1999–2001).
* "Toppo BJ Wide H48A" (יוצר בין השנים 1999–2001).
* "Toppo H82" (יוצר בשנת 2008).

===דגמים דור שלישי (2008-2013)===
* "MITSUBISHI TOPPO M NAVI EDITION" (משנת 2009).
* "MITSUBISHI TOPPO M" (משנת 2009).
* "MITSUBISHI TOPPO S " (משנת 2009).
* "MITSUBISHI TOPPO ROADEST T" (משנת 2010).
* "MITSUBISHI TOPPO ROADEST G" (משנת 2010).
* "MITSUBISHI TOPPO JOY FIELD" (משנת 2010).
* "MITSUBISHI TOPPO MARBLE EDITION G" (משנת 2010).
* "MITSUBISHI TOPPO MARBLE EDITION M". (משנת 2010).
* "MITSUBISHI TOPPO MARBLE EDITION T" (משנת 2010).

== תמונות ==
<gallery mode="packed" heights="120">
קובץ: 2008 Mitsubishi Toppo 02.JPG | "מיצובישי טופו", שנת 2008
קובץ: Mitsubishi Toppo ROADEST G (CBA-H82A) at night front.jpg | "מיצובישי טופו" דגם "ROADEST G"
קובץ:Mitsubishi Toppo T (H82A) front.JPG | "מיצובישי טופו" דגם "T"
קובץ: Mitsubishi Toppo T (H82A) rear.JPG| "מיצובישי טופו" דגם "T"
קובץ: Mitsubishi Toppo BJ Guppy.jpg | "מיצובישי טופו" דגם "BJ"
קובץ: Mitsubishi toppo BJ 001.JPG | "מיצובישי טופו" דגם "BJ"
קובץ: Mitsubishi toppo BJ 004.JPG | "מיצובישי טופו" דגם "BJ"
קובץ: Mitsubishi Minica Toppo 1990.JPG | "מיצובישי טופו" דגם "Minica H20", שנת 1990
קובץ: Mitsubishi Minica Toppo Town Bee 002.JPG | "מיצובישי טופו" דגם "Minica H30"
קובץ:Mitsubishi Minica Toppo Town Bee.jpg | "מיצובישי טופו" דגם "Minica H30 Town Bee"
</gallery>

==ראו גם==
* מיצובישי מוטורס
* מיצובישי i

==קישורים חיצוניים==

* 
* 

==הערות שוליים==

קטגוריה:רכבי שטח קטנים
קטגוריה:כלי רכב מסוג קיי
קטגוריה:דגמי מכוניות שהושקו ב-1990
קטגוריה:כלי רכב יפניים
טופו
מיצובישי i

מיצובישי i (ביפנית: 三菱・i; באנגלית: Mitsubishi i) היא מכוניות סופרמיני, המוגדרת כמכונית עירונית מתוצרת התאגיד הרב-לאומי מיצובישי מוטורס היפני, אשר יוצר בין השנים 2006–2013 ביפן.

דגם "מיצובישי i" הוגדר בקטגוריית כלי הרכב ביפן "Kei car" .

=="מיצובישי i"==

* 4 נוסעים.
* 5 דלתות - האצ'בק.
* מנוע מרכזי .
* מנוע בנזין.
* סוגי הנעה: הנעה אחורית 4x2, הנעה כפולה 4x4.

==דגמים==

* "S" (משנת 2006).
* "M" (משנת 2006).
* "G" (משנת 2006).
* "L" (משנת 2007).
* "LX" (משנת 2007).

== גלריה ==
<gallery mode="packed" heights="120">
קובץ: Mitsubishi i rear.jpg | "מיצובישי i"
קובץ:Mitsubishi i Chiba a.JPG | "מיצובישי i"
קובץ:Mitsubishi i Bloom Edition.jpg | "מיצובישי i"
קובץ:Mitsubishi i Bloom Edition rear.jpg | "מיצובישי i"
קובץ: Mitsubishi i G (HA1W) front.JPG| "מיצובישי i" דגם "G"
קובץ: Mitsubishi i interior.jpg| "מיצובישי i" - מבט לתא הנהג
</gallery>

==ראו גם==
* מיצובישי מוטורס
* מיצובישי טופו

==קישורים חיצוניים==

* 

==הערות שוליים==

קטגוריה:מכוניות סופרמיני
קטגוריה:כלי רכב מסוג קיי
קטגוריה:דגמי מכוניות שהושקו ב-2006
קטגוריה:כלי רכב יפניים
i
קטגוריה:מכוניות מנוע מרכזי
מלך בחריין

מלך בחריין (בערבית: ملك البحرين) הוא המונרך וראש מדינת בחריין. המלך המכהן הוא חמד בן עיסא אאל ח'ליפה.

==היסטוריה==
ב-1783 נכבשו האיים על ידי המשפחה הערבית בית ח'ליפה, ומאז היא המשפחה השולטת בבחריין. בין השנים 1783–1971 נשא שליט בחריין את התואר "חכים" . בשנת 1971 קיבלה בחריין עצמאות מהממלכה המאוחדת, ותוארו של השליט שונה ל"אמיר". ב-14 בפברואר 2002 הכריז חמד בן עיסא אאל ח'ליפה על בחריין כממלכה ועל עצמו כמלכה הראשון.

המלך נהנה מסמכויות ומכוח רב, הכוללים את מינוי ראש ממשלה והקבינט, נחשב למפקד העליון של הצבא, יושב בראשות מועצת המשפט הגבוהה, ממנה את הבית העליון של הפרלמנט, ומוסמך לפזר את הבית התחתון של הפרלמנט הנבחר.

==רשימת השליטים==
===החכימים של בחריין (1783–1971)===
{| class="wikitable"
|-
! שם !! התחלת כהונה !! סוף כהונה !! הערות
|-
| אחמד בן מוחמד בן ח'ליפה אאל ח'ליפה|| 1783 || 1796 || מייסד שושלת בית ח'ליפה
|-
| סלמאן אבן אחמד אאל ח'ליפה || 1796 || 1825|| שליט משותף 
|-
| עבדאללה אבן אחמד אאל ח'ליפה || 1796 || 1843 || שליט משותף
|-
| ח'ליפה אבן סלמאן אאל ח'ליפה || 1825 || 1837 || שליט משותף עם עבדאללה אבן אחמד אאל ח'ליפה
|-
| מוחמד אבן ח'ליפה אאל ח'ליפה || 1834|| 1842|| קדנציה ראשונה - שליט משותף יחד עם עבדאללה אבן אחמד אאל ח'ליפה
|-
| מוחמד אבן ח'ליפה אאל ח'ליפה || 1843 || 1887 || קדנציה שנייה - שליט יחיד
|-
| עלי אבן ח'ליפה אאל ח'ליפה || 1868 || 1869||
|-
| מוחמד אבן ח'ליפה אאל ח'ליפה || 1869 || 1869 || קדנציה שלישית
|-
| מוחמד אבן עבדאללה אאל ח'ליפה || ספטמבר 1869 || 1 בדצמבר 1877 ||
|-
| עיסא אבן עלי אאל ח'ליפה ||1 בדצמבר 1877|| 26 במאי 1923 || התפטר; מת ב-9 בדצמבר 1932
|-
| חמד אבן עיסא אאל ח'ליפה || 27 במאי 1923 || 20 בפברואר 1942 ||
|-
| סלמאן אבן חמד אאל ח'ליפה || 20 בפברואר 1942 || 2 בנובמבר 1961 ||
|-
| עיסא בן סלמאן אאל ח'ליפה || 2 בנובמבר 1961 || 16 באוגוסט 1971 ||
|}

===האמירים של בחריין (1971–2002)===
{| class="wikitable"
|-
! שם !! התחלת כהונה !! סוף כהונה !! הערות
|-
| עיסא בן סלמאן אאל ח'ליפה|| 16 באוגוסט 1971 || 6 במרץ 1999|| בנו של סלמאן אבן חאמד אאל ח'ליפה
|-
| חמד בן עיסא אאל ח'ליפה || 6 במרץ 1999|| 14 בפברואר 2002|| בנו של עיסא בן סלמאן אאל ח'ליפה
|}

===מלכי בחריין (2002–הווה)===
{| class="wikitable"
|-
! שם !! התחלת כהונה !! סוף כהונה !! הערות
|-
| חמד בן עיסא אאל ח'ליפה || 14 בפברואר 2002|| מכהן|| בנו של עיסא בן סלמאן אאל ח'ליפה
|}

==ראו גם==
* ראש ממשלת בחריין
* בית ח'ליפה

*
קטגוריה:בחריין: היסטוריה